《偈四首 其二》
宋代·释昙贲

维摩病，说尽不理。龙翔病，咳嗽不已。咳嗽不已，说尽不理。

说尽不理，咳嗽不已。本是长江凑风冷，却教露柱患头风。

作者简介：释昙贲（《五灯会元》卷一八作贯），永嘉（今浙江温州）人。住台州万年，称心闻昙贲禅师。又住江心。为南岳下十六世，育王无示介谌禅师法嗣。《嘉泰普灯录》卷一七、《五灯会元》卷一八有传。今录诗三十八首。